Lav et referat af nedenstående tekst:

Tekst:
Anden juledag gik det hårdt ud over parkeringspladsen ved den berømte Solnedgangsplads i Gammel Skagen, og med varsel fra DMI om vindstød af stormstyrke i løbet af onsdagen, så har Frederikshavn Kommune nu taget sagen i egen hånd. - Efter stormen Urd, som tog et stort stykke af skrænten ved Solnedgangspladsen, så er parkeringspladsen jo undermineret. Derfor er vi idag ved at reetablere pladsen, så den kan blive genopbygget. Derefter genåbner vi pladsen, fortæller Erik Pedersen, der er chef for Park og Vej i Frederikshavn Kommune. Det, som Frederikshavn Kommune nu gør, er at at køre en masse strandsand og store sten ned foran parkeringspladsen. - Hvis vi ikke gør noget, så bliver pladsen bare endnu mere ødelagt, når nu der kommer storm igen. Og vi har jo et ønske om at bevare pladsen, så borgerne og turisterne kan benytte pladsen og se havet og solnedgangen, forklarer Erik Pedersen. Stormen Urd var hård ved den kendte solnedsgangsplads i Skagen, hvor kiosken risikerer at falde i havet, hvis der forsvinder mere kyst. Nu har Frederikshavn Kommune fået tilladelse til midlertidigt at sikre kysten, mens de venter på tilladelse til fast kystsikring. - Alle heroppe håber på en mere fast kystsikring. Havet bider sig hurtigt ind på kysten - det er synligt for enhver - så vi håber, at vi kan lave en bedre og mere fast kystsikring snart, siger Erik Pedersen fra Frederikshavn Kommune. Men sagen om en mere fast kystsikring langs kysten trækker ud. Borgmester Birgit Hansen har skrevet til flere ministre og rykket for et svar fra Natur- og Miljøklagenævnet, så kystsikringsplanerne kan komme i gang. -Når det gælder kommunerne, så bliver vi altid pålagt frister, men det er åbenbart anderledes, når det gælder Natur- og Miljøklagenævnet.  Her er det sådan lidt hemmeligt, hvornår der er svar. Nu er der gået halvandet år, så jeg kan godt blive lidt indigneret, siger Birgit Hansen.

Referat:
Frederikshavn Kommune er i fuld gang med at sikre kysten ved den populære turistattraktion Solnedgangspladsen i Gammel Skagen.